EVANGEELIUMI TÕDE Andrew Wommackiga
Õpetusteenistus, mis keskendub
Jumala tingimusteta armastusele ja armule.
Annan sõna Andrewle.
Täna jätkan seeriaga "Teravam kui kaheterane mõõk".
Eelmine kord rääkisin, mis on tõeline Kristlus.
Ma ei võta seda praegu kokku, sest mul on täna palju öelda.
Kui sünnid uuesti, siis see ei ole veel kõik.
Jumal asub elama sinu sisse
ning sa oled seesmiselt täiesti uuendatud:
2. Korintlaste 5:17.
Sa saad täiesti muudetud.
Vaatame seda kirjakohta.
"Niisiis, kui keegi on Kristuses, siis ta on uus loodu,
vana on möödunud, vaata, uus on sündinud."
Selle all ei ole mõeldud vaid su füüsilist ihu.
Mees jääb meheks ka peale uussündi.
Naine jääb naiseks ning kehakuju jääb samaks.
Keha ei muutu.
Emotsioonid ja isiksus ei muutu ka kohe.
See saab mõjutatud ning võib muutuda.
See muutus toimub su vaimus.
Vaimu tasandil oled Jumalast üle võetud.
Sõna otseses mõttes elab Jumal sinu sees.
Oled täiesti muudetud.
Kuidas saada seesmist välja?
Sellega on seotud palju asju.
Jeesus ütles oma jüngritele..
Jüngrid nägid Teda surnuist ülestõusnuna.
Roomlaste 10:9: "Kui sa oma suuga tunnistad,
et Jeesus on Issand, ja oma südames usud,
et Jumal on ta üles äratanud surnuist, siis sind päästetakse."
Jüngrid olid päästetud,
sest nad olid tunnistanud, et Jeesus oli surnuist tõusnud.
Nad olid uuesti sündinud.
Apostlite tegude 1:7 ütles Jeesus neile:
"Ei ole teie osa teada aegu ja tunde,
mis Isa on iseenese meelevallaga seadnud,
vaid te saate väe Pühalt Vaimult, kes tuleb teie üle,
ja te peate olema minu tunnistajad Jeruusalemmas
ja kogu Juuda- ja Samaariamaal ning ilmamaa äärteni."
Need jüngrid olid tunnistajaks, et Jeesus oli surnuist tõusnud.
Neil oli suurim sõnum, mida maailm eales kuuleb.
See oli väeline, aga siiski Ta ütles: "Ärge minge ega rääkige kellelegi
enne kui Püha Vaimu vägi te peale tuleb."
Püha Vaim oli juba nendega, näeme seda Johannese 6:44.
"Ükski ei saa tulla minu juurde, kui teda ei tõmba Isa.."
Püha Vaim on pääste juures tegev.
Ilma Püha Vaimuta ei saa uuesti sündida.
Püha Vaim on pääste juures,
aga Ta ütles neile, kellele Ta oli Johannese 20:22
juba peale puhunud ja öelnud: "Võtke vastu Püha Vaim!"
ja kes olid uuesti sündinud, et peaksid olema Jeruusalemmas,
kuni Püha Vaim tuleb nende üle ja siis on neil vägi tunnistada.
Seda võib näha ka teistes paikades.
Näiteks Apostlite tegude 19:11 leidis Paulus jüngrid..
Mõnikord me ei mõista religioosse terminoloogia tõttu
ja transponeerime selle inimestele üle.
Nad olid jüngrid.
Juute ei kutsutud jüngriteks.
Need inimesed olid uuesti sündinud ja nad tundsid Jeesust.
Nad kuulutasid Jeesust kui Messiat,
aga lahkusid enne nelipühipäeva ning ei olnud Püha Vaimuga ristitud.
Kui Paulus nendega kohtus, siis ta küsis:
"Kas te võtsite vastu Püha Vaimu, kui te saite usklikuks?"
Ta rääkis juba usklikega ja Jeesuse järgijatega.
Nemad ei olnud Pühast Vaimust kuulnudki.
See tõestab, et ka tänapäeval võib usulahkudes olla nii.
Samamoodi on ka praegu usulahkudes inimesi,
kes ei ole Pühast Vaimust kuulnud.
Paulus rääkis neile,
et on veel teine kogemus ja tuleb vastu võtta vägi.
Kui nad seda tegid, siis hakkasid kohe keeltes rääkima.
Ma tulin usule 8-aastaselt.
Uskusin seda kogu südamest.
Ma uskusin, et kui oleksin surnud, siis oleksin läinud Issanda juurde.
Olin tõesti uuesti sündinud.
Järgmisel päeval narriti mind, sest minus märgati muutust.
Kui rääkisin, mis oli toimunud, siis narriti veel rohkem.
Ma olin muutunud aga mul ei olnud Püha Vaimu väge.
Kui olin 18-aastane oli mul uus kohtumine Püha Vaimuga.
Sel hetkel hakkas mu elu radikaalselt muutuma.
Olin juba uuesti sündinud ja mu vaimuinimene muutunud,
aga Püha Vaimuga ristimine mõjutas mu välist muutumist
pääste kogemusest rohkem, kui seda oli päästekogemus teinud.
Ma ei ütle, et on olulisem saada ristitud Püha Vaimuga.
Uuestisünd on vajalik.
Nii ütles ka Jeesus Johannese 3:3 Nikodeemusele.
Peale uuestisündi on vaja Püha Vaimu väega täitumist,
et see, mis Jumal on su sisse pannud, tuleks välja ja hakkaks toimima.
Kui sain Püha Vaimuga ristitud,
tundsin justkui oleks ma uuesti sündinud.
See ei ole see, mis tegelikult sünnib,
Kui sain Püha Vaimuga ristitud, tuli pääste mõjusamalt esile,
kui sisemine muutus Jeesuse tunnistamisel Issandaks.
Selleks, et olla tunnistajaks, on vaja Püha Vaimuga ristimist.
Veel üks asi, mis näitab selle tähtsust.
Jeesus oli Jumal ilmutatuna lihas, aga ei teinud ühtegi imet enne,
kuni Ta sai ristimise Isalt ning Püha Vaim tuli Ta peale.
Jeesus, kes oli patuta ja puhas, vajas Püha Vaimu!
Olemas on nii palju näiteid, et ma ei saa kõiki mainida,
aga Ta ütles, et Ta tegi imesid Jumala Vaimu läbi.
Jumala vägi töötas Tema läbi.
Kui patuta ja täiuslik Jumala Poeg vajas Püha Vaimu väge
ja ei teinud imesid ilma Püha Vaimu väeta,
oleksime ennast täis, arvates, et me saame ilma hakkama.
Kui jüngrid said Püha Vaimuga ristitud,
siis Heebrealaste 2:4 räägib Jeesusest,
kelle tunnistust Jumal kinnitas läbi tunnustähtede ja imede.
Samamoodi jüngrite puhul
andis Jumal tunnistust läbi väe ja Püha Vaimu andide.
Kui me ei hooli päästest, mis sai nii alguse,
siis kuidas pageme Jumala pahameele eest?
Jeesus ja Ta järgijad olid heaks kiidetud
Püha Vaimu poolt ja nii sai kogudus alguse.
Tänapäeval on neid, kes arvavad, et Püha Vaimu väge pole vaja.
Nad arvavad, et uussünniga said nad kõik, mis vaja.
Usun, et usule tulnuna oled vaimus
täiesti uus inimene ning identne Jeesusega,
aga vajad Püha Vaimuga ristimist, et saada väge tunnistamiseks.
Mul ei ole võimalik ühe saate jooksul
võtta läbi kogu koguduse ajalugu, aga räägin natuke kokkuvõtvalt.
Olen uurinud palju koguduse ajalugu.
Igaüks, kes on dramaatiliselt muutnud Kristuse ihu,
on alati kohtunud Issandaga peale algset uuestisünni kogemust.
Jumal võidis neid ja nad hakkasid vabastama
üleloomulikku väge, mis oli neist vägevam.
Sul on seda vaja!
Vaatajate seas on palju neid,
kes on võtnud Jeesuse vastu ning kes on kindlad,
et surma korral pääsevad taevasse, aga kellel ei ole väge
ning kes toimivad iseenda, mitte Püha Vaimu väe läbi.
Vajad Püha Vaimuga ristimist.
Paljud teist on kuulnud mind rääkimas imedest,
kus pimedad näevad, kurdid kuulevad ja mu poja surnuist tõusmisest.
Näed Jumala väge ja mõtled, mida on selle jaoks vaja teha.
Räägin teile oma kogemusest, kus sain 8-aastaselt päästetud,
aga 18-aastaselt sain Püha Vaimu väe oma ellu.
Tunnistan avalikult üle terve maailma,
et minu tunnistus Jumala imettegevast väest
ning sellest kuidas Jumal on mind või kedagi teist abistanud
ei oleks sündinud ilma Püha Vaimuga ristimiseta
ja Püha Vaimu andideta, kuhu kuulub ka keeltes rääkimine.
See ei ole ainus,
aga on üks olulistest asjadest, mida Püha Vaim teeb.
Ilma selleta ei oleks ma näinud oma poega surnuist tõusmas.
Ma ei oleks näinud imesid, millest tunnistan.
Mul ei oleks ka ilmutuse sõna.
Esimene asi, mis juhtus,
isegi enne keeltes rääkimist, kui sain Püha Vaimuga ristitud,
oli see, et Piibel sai minu jaoks justkui uueks.
Püha Vaim oli Piibli autor ning selle inspireerija
ja see on kirjutatud me vaimu, mitte mõistuse jaoks.
Enne Püha Vaimuga ristimist lugesin seda intellektuaalselt
ja omasin selle kohta mõningaid teadmisi,
aga mul ei olnud ilmutust Sõnast ja see ei mõjutanud mu elu.
Võisin kirjakohti tsiteerida, aga need ei vabastanud mind.
Püha Vaimuga ristimine tõi täieliku muutuse.
Johannese 14:26 ütleb:
"Aga Lohutaja, Püha Vaim, kelle Isa saadab minu nimel,
tema õpetab teile kõik ja tuletab teile meelde kõik,
mida mina teile olen öelnud."
Püha Vaim hakkas seda tegema.
Piibel muutus elavaks.
Ma ei saanud avada Piiblit, ilma et Püha Vaim
haaraks mu tähelepanu ning räägiks minuga.
Jumala Sõna muutis mu elu ja suhtumist.
Raske on 30-minutilise saatega täielikult edasi anda sõnumit,
mida teeb sinu elus Püha Vaimuga ristimine.
Räägin nii ruttu kui saan, aga puudutan vaid tähtsaimat.
See muutis Jumala Sõna elavaks.
Roomlaste 5:5 ütleb, et Jumala armastus on välja valatud
meie südamesse Püha Vaimu läbi, kes meile on antud.
Jumala armastus hakkas minust läbi voolama.
Olin neli ja pool kuud Jumala ligiolus.
See muutis mu elu.
Hakkasin Püha Vaimu läbi
armastama Jumalat ning Tema armastust vastu võtma.
Teie hulgas on neid,
kes on uuesti sündinud, kelle Issand on Jeesus,
kellel on kindlus südame muutuse ja taevamineku suhtes.
Siiski on teil raske mõista, et Jumal tõesti armastab teid.
Teil on keeruline mõista Jumala Sõna,
sest teil on vaja Püha Vaimu teenistust.
Püha Vaim tahab neid asju teha, aga see on vaja vastu võtta.
Issandaga saab teist korda kohtuda.
Uussünd on absoluutselt esmatähtis ja sellest ei saa mööda minna,
aga sul on vaja vastu võtta ka Püha Vaimuga ristimine.
Paljud teist ei ole seda vastu võtnud.
Minagi ei teadnud, et peale uussündi on veel midagi.
Ma võtsin vastu Püha Vaimuga ristimise
enne kui kuulsin sellest õpetust.
Teadsin, et olemasolevast eksisteerib midagi enamat.
Ma ei kahelnud oma päästes ega olnud tänamatu.
Teadsin, et midagi on veel.
Lugesin Piiblit ja nägin väega täidetud inimesi.
Minul seda ei olnud.
Ma tahtsin seda ja olin näljane enama järele.
23. märts 1968 oli mul kohtumine Issandaga.
Toimus mitmeid sündmusi
ning Püha Vaim tuli mu üle ja hakkas mind võidma.
Mu elu muutus radikaalselt.
Jumalal on midagi enamat - kohtumine Püha Vaimuga.
Nagu Jeesus ütles jüngritele,
et nad saavad väe kõrgest kui Püha Vaim tuleb üle nende.
Teie seas on uuestisündinuid, aga Püha Vaim ei ole te üle tulnud,
mistõttu püüate elada kristlikku elu oma jõuga.
See on enam kui raske, tegelikult võimatu.
Kristlik elu ei ole ainult raske, vaid see on võimatu.
Inimloomusele on võimatu
pöörata teine põsk ette ja õnnistada neid, kes neavad,
palvetada haigete eest ja näha neid paranemas
ning teha kõiki neid asju, mida Issand on käskinud.
Piiblikohane kristlik elu,
eriti apostlite tegudes, on inimjõul teostamatu.
Vajad, et sinu üle tuleks Püha Vaimu vägi
ning annaks üleloomuliku väe ja võimekuse.
Tean, et üle maailma on neid, kes tunnevad praegu,
et seda oledki otsinud ja eksisteerib midagi enamat.
Olen kindel, et sul on veel palju küsimusi.
Praegu pühendan sellele ühe päeva, aga olen varem sellest õpetanud.
Lõpetasin just teenistuse, kus rääkisin sellest viis sessiooni.
Selgitasin sama asja,
mida praegu üritan mahutada poole tunni sisse.
See raamat aitaks sind, aga pead alustama protsessi.
Ma näitan vaid suunda.
Vajad Püha Vaimuga ristimist.
Kui inimesed said Piiblis Püha Vaimuga ristitud,
siis nad rääkisid keeltes.
Apostlite tegude 2:4 ütleb, et nad hakkasid rääkima teisi keeli.
Nõnda nagu Vaim andis neile rääkida.
Püha Vaim inspireerib keeltes rääkimist,
aga Ta ei suru seda peale.
Koosolekutel kutsume inimesi ette
ja sajad võtavad vastu Püha Vaimuga ristimise.
Kui ma neid juhendan, siis üks suuremaid probleeme,
mis esile tuleb keeltes rääkimise puhul,
on valearusaam, et Püha Vaim sunnib kedagi seda tegema.
Inimesed avavad suu ja ootavad, et Püha Vaim paneks nad rääkima.
See ei toimi nii.
Näiteks räägin täna teile ja usun, et Jumal kõneleb läbi minu.
Usun et Püha Vaim inspireerib mu kõnet
ja puudutab inimeste elusid.
Kui ma oleksin vaid avanud suu
ning palvetanud, et Jumal mind kasutaks,
oodates, et Jumal paneb mind rääkima,
siis ei oleks midagi toimunud.
Ta ei sundinud mind rääkima.
Mina ütlen sõnu.
Mina räägin, mis tuleb mõtetesse, seetõttu kuuled ka hetkel minu juttu
Texase aktsendiga ning minu huumorimeelega.
Mina räägin Püha Vaimu inspiratsiooni all.
Keeltes rääkimine on väga sarnane.
Sina pead rääkima.
Nagu ütles Apostlite teod 2:4, et nemad rääkisid teistes keeltes
nõnda nagu Vaim andis neile rääkida.
Püha Vaim inspireerib, aga sina pead rääkima.
See on nii tähtis!
Mul ei ole palju aega järel, aga räägin lühidalt.
Kui hakkad rääkima keeltes, siis 1. Korintlaste 14:14 ütleb,
et mõistus on viljatu ja sa palvetad Vaimus.
Sinu vaim sai muudetud.
Vastavalt 1. Korintlaste 2:16 on meil Kristuse meel,
mis teab kõik - 1. Johannese 2:20.
Sinu uuestisündinud vaimus on üleloomulik arusaamine,
mis ületab meie väikese aju mõistmisvõime.
Kuidas see vägi välja pääseb?
Kui räägid keeltes, siis palvetab su vaim
ja su mõistus on viljatu - 1. Korintlaste 14:13-14.
Võid palvetada, et saaksid seda tõlgitseda.
Võid palvetada, et see Jumala tarkus..
1. Korintlaste 14:2, 4 ütleb, et kui palvetate keeltes,
siis palvetate Jumala salajasi asju ning ehitate end üles vaimselt.
Teil on vaja vaid Jumalalt küsida, et Ta näitaks, mida räägid.
See ei tähenda, et pead keeltes rääkimise lõpetama,
selleks et saada ingliskeelset tõlgitsust,
vaid saad inspireeritud ning sinusse tulevad loovad mõtted.
Ma sooviks, et mul oleks aega mitu nädalat selle selgitamiseks,
aga ütlen teile, see on üks väelisemaid teguviise.
Sinu mõistus püüab sulle öelda, et see kõik on sinust endast.
Sina küll ütled sõnad välja,
aga need on inspireeritud Pühast Vaimust.
Keeltes rääkimiseks on vaja usku.
Kui räägid keeltes rohkem, kui vaid lause või mõned sõnad,
siis see tõukab sind usu reaalsusesse.
Isegi kui see oleks ainus toimuv asi, siis see oleks väeline.
Juuda 1:20 ütleb: "Teie aga, armsad,
olles rajanud endid oma kõige pühamale usule
ja palvetades Pühas Vaimus, hoidke endid Jumala armastuses.."
Kui palvetad keeltes, siis ehitad end üles,
toetades oma vaimset kasvu, rajatuna kõige pühamale usule
ning hoiad end Jumala armastuses.
Kui paljud paluvad, et Jumal kallaks välja oma armastuse?
Said Püha Vaimuga ristitud ja hakkasid rääkima keeltes.
Nüüd saad hoida end Jumala armastuses.
Võid seda armastust üles õhutada ja seda kogeda nii palju kui soovid.
Püha Vaimuga ristimine ei ole ainult valikuline,
vaid absoluutselt hädavajalik.
Võite küsida, kas siis Püha Vaimuta ei saa taevasse?
Saad küll taevasse, võib-olla isegi kiiremini,
sest sul ei ole väge ja miski võib põhjustada varase surma.
Taevasse saab ilma Püha Vaimuta,
aga ei saa elada elu, mis on meile ilmutatud Piiblis -
üleloomulik vägi, rõõm, rahu, võit ja kõik millega Jumal varustanud.
Seda ei saa ilma Püha Vaimu teenistuseta su elus.
Seetõttu on nii paljud päästetud, aga kinni jäänud.
Nad laulavad: kui kord saame taevasse..
Neil on palju eluraskusi, kuna neil ei ole väge.
Püha Vaimuga ristimine koos Püha Vaimu andidega
on esmatähtis selleks, et sul oleks elus täispotentsiaal.
Täna on aeg läbi, kuid nii palju on veel jagada.
Kui sooviksid vastu võtta seda Püha Vaimu andi,
siis palun helista numbril, mida näed ekraanil
ning palu, et sinuga palvetataks, et saaksid Püha Vaimuga ristitud.
Andrew uus teos "Teravam kui kaheteraline mõõk"
on saadaval teenistuse kodulehel.
Antud raamat on Andrew teostest unikaalseim,
kuna see on kokkuvõte tema 16-st erinevast õpetusest.
Iga õpetus on eraldi peatüki all.
See on meie teenistuse üks kokkuvõtvaim raamat.
Võta ühendust juba täna!
Lisaks on saadaval ka samateemaline DVD.
Pakkumine sisaldab ligi 7-tunnist õppematerjali.
Tellimiseks külasta aadressi www.awme.net
Võite ka tellida teemakohase märkmeraamatu,
mis on heaks lisamaterjaliks, kui õpite DVD kaudu.
Nendes kõigis teostes peituvad sügavad piiblikohased tõed.
Võimalik on ka osta neid kõiki ühes paketis.
Tellimiseks külasta meie kodulehte.
Ühtlasi on saadaval ka DVD, millel lasub esimese nädala õpetus.
Kui sul pole aga võimalik seda osta,
siis kirjutamisel või helistamisel saadetakse see sulle tasuta.
Tean, et täna Jumal kõnetas paljusid vaatajaid
ning julgustan, et seda järgiksite.
Tunnete tõmmet südames.
See võib olla erinev varem õpetatust,
aga südames tunned, et see on tõde.
See on imperatiiv.
Issand ütles, et kui tunnistame Teda inimeste ees,
siis Ta tunnistab meid ka Isa ees,
aga kui me Ta salgame, siis Ta salgab meid Isa ees.
Pühendumiseks peab olema mingi väline samm.
Esimene samm võib olla helistada ekraanil oleval numbril
ja palvetada kellegagi ning tunnistada, et usute
Kristusesse kui enda Päästjasse, mitte iseendasse.
Julgustan teid helistama juba täna.
Tellimiseks kasutage ekraanil olevaid aadresse.
Samuti võite külastada aadressi www.awmi.net
Võimaluse korral tutvu ka Andrew tulevaste konverentsidega.
Lase Jumala Sõnal muuta enda elu.
Üritused toimusid 2011. aastal.
Lisainfot Andrew teenistustest teie piirkonnas saate,
kui helistate või vaatate veebilehte www.awme.net
Kui Andrew ja Jamie olid noored, läksid nad edukuse konverentsile.
Nad tahtsid osta kaasa õpetust,
aga nad ei saanud seda endale lubada.
Andrew lubas Jumalale,
et kui tal on võimalus varustada kedagi õpetusega,
siis ta ei keela seda ka neile, kel pole raha.
Mind on motiveerinud andma, et ta jagab tasuta materjale.
Me süda on kaasas sellega, mida Andrew on tegemas.
See partnerlus aitab tal teha, mida mina ei saa teha.
Tean, et olen osa millestki väga suurest.
Loodetavasti aitab minu annetus
jõuda rahvasteni ja "kel on kõrvad, see kuulgu".
Aitäh teile partnerid!
Te toetus võimaldab Andrew'l hoida oma lubadust.
Sündisin südamehaigusega.
Arstid ei andnud paranemislootust.
Lülitasin teleka sisse ühel õhtul, kui läksin rohtu võtma
ja seal õpetas Andrew Jumala armastusest.
Ta rääkis otse mulle.
5. Moosese 30:19 ütleb Jumal:
"..ma olen pannud su ette elu ja surma, õnnistuse ja needuse.
Vali nüüd elu, et sina ja su sugu võiksite elada.
Issand ütleb, et on vaid kaks valikut - elu või surm, õnnistus või needus.
Mõnikord arvame, et on rohkem valikuid.
Iga otsus, mida teete
viib teid kas Jumalale lähemale, mis on elu ja õnnistus
või Jumalast eemale, mis on surm ja needus.
Hea uudis on see, et Jumal andis meile valiku.
Peale Andrew kuulamist hakkasin ööl ja päeval Sõna uurima.
Jumal rääkis minuga ja ütles, et olen tervendatud,
kuigi tundsin end veel halvasti.
Jätsin selle identiteedi,
jätsin selle haiguse ja olen nüüdseks terve.
Tõlge: Merle Morales